Representants veïnals participen en el tercer debat del Pla de Regeneració Urbana dels Nuclis Primitius de la Platja
16 abril 2021

## Representants veïnals participen en el tercer debat del Pla de Regeneració Urbana dels Nuclis Primitius de la Platja16 abril 2021Última actualització: 16 abril 2021

![](../gestion/img/2b9bfb07e4b4c4abd46ea0e340da05c0c84e5efb8dd6c92160fb693756157483.jpg)  
  

El **vicealcalde i regidor delegat d’Urbanisme, Josep Alandete**, ha valorat de manera positiva el taller de ‘Representació Ciutadana’ que es va celebrar el passat 13 d’abril a l’Aula Magna del Campus de Gandia de la UPV, com a tercera trobada participativa del Pla de Regeneració Urbana als Nuclis Primitius de la Platja. La xarrada va comptar amb la presència d’**Emili Selfa, ex-regidor i veí de la Platja**, a més d’altres representants veïnals de la zona.

Així, Alandete va destacar que aquest taller “_destinat al veïnat va aportar interessants propostes de millora urbana orientades al augment de les primeres residències en la zona i la percepció de seguretat, així com la necessitat d’impedir les activitats no permeses durant els mesos d’estiu que dificulten l’establiment de veïnatge permanent_”.

Per la seua part, Selfa, un dels representants a la taula redona, va posar en valor la necessitat d’inversió “_en la mesura de les possibilitats_” per a abordar diverses accions en la zona i aconseguir, així, una sèrie d’objectius específics: “_millorar la qualitat urbana per tal d’incrementar les dotacions d’equipament en allò que siga possible; desbloquejar l’aparcament de la primera línia de la platja per aprofitar-lo al màxim; fer un pla ambiciós d’ombres amb moltes plantacions; instal·lar-hi illes per a vianants on siga possible; rehabilitar el llac del Clou de la Mota  per convertir-ho en el gran Parc de la platja, i fomentar la rehabilitació de la vivenda de més de 50 anys per a establir la primera residència_”.

El pròxim dimarts dia 20 d’abril, l’Aula Magna del Campus de Gandia de la UPV acollirà, a partir de les 18:30 h, l’últim taller 'l'Urbanisme des de la perspectiva de gènere' d’aquesta fase participativa, on les professionals hi aportaran les seues experiències en la matèria per tal de contribuir al debat  del Pla de Regeneració Urbanística de la Platja.